7. ข้อพิพาททางกฎหมาย

บมจ.อสมท มีข้อพิพาททางกฎหมายในช่วงเดือนมีนาคม พ.ศ. 2546 ถึงเดือนธันวาคม 2549
ที่อาจมีผลกระทบต่อสินทรัพย์ของบริษัท ดังนี้

1. ธนาคารซิตี้แบงก์ ฟ้องคดีบริษัท กรีไทย ดิเวลลอปเม้นท์ จำกัด และบริษัท กรีไทย จำกัด
เป็นจำเลยที่ 1 และที่ 2 ตามลำดับ เป็นคดีล้มละลาย
ศาลล้มละลายกลางมีคำสั่งพิทักษ์ทรัพย์เด็ดขาดเมื่อวันที่ 2 พฤษภาคม 2544 บมจ.อสมท
ยื่นขอรับชำระหนี้ ต่อมาเมื่อวันที่ 4 มีนาคม 2546 เจ้าพนักงานพิทักษ์ทรัพย์ ทวงถามให้ บมจ.อสมท
ชำระค่าก่อสร้างโครงการอาคารปฏิบัติงานด้านโทรทัศน์และวิทยุกระจายเสียง จำนวน
7,095,970.13 บาท พร้อมดอกเบี้ยในอัตราร้อยละ 7.5 ต่อปี นับแต่วันที่ผิดนัดเป็นต้นไป
บมจ.อสมท ได้แถลงให้เจ้าพนักงานพิทักษ์ทรัพย์หักกลบลบหนี้กับหนี้ที่ บมจ.อสมท
ขอรับชำระหนี้ไว้ในคดี ปัจจุบันเจ้าพนักงานพิทักษ์ทรัพย์มีคำสั่งให้ บมจ.อสมท
หักกลบลบหนี้จำนวนดังกล่าวออกจากจำนวนหนี้ที่ บมจ.อสมท ขอรับชำระหนี้ไว้
และให้จำหน่ายหนี้ในส่วนที่ บมจ.อสมท มีภาระผูกพันต้องชำระออกจากบัญชีลูกหนี้ของบริษัท กรีไทย
จำกัด

2. สมาคมส่งเสริมการศึกษานักเรียนทุน แอล เอฟ เอส และนางสาวเมตตา ด่านสวัสดิ์ ฟ้องคดี
บมจ.อสมท และนายสรยุทธ สุทัศนะจินดา เป็นจำเลยที่ 1 และที่ 2 ตามลำดับ เมื่อวันที่ 22
กันยายน 2547 เป็นดคีแพ่ง ต่อศาลจังหวัดอุบลราชธานี ความผิดฐานละเมิด (รายการถึงลูกถึงคน)
เรียกค่าเสียหาย เป็นเงิน 1,000,000.- บาท ต่อมาเมื่อวันที่ 12 ตุลาคม 2548
ศาลจังหวัดอุบลราชธานี พิพากษายกฟ้อง โจทก์อุทธรณ์คำพิพากษา
คดีอยู่ระหว่างพิจารณาของศาลอุทธรณ์

3. นายสนธิ ลิ้มทองกุล ฟ้องคดี นายเรวัต ฉ่ำเฉลิม, นายธงทอง จันทรางศุ, นายมิ่งขวัญ
แสงสุวรรณ์

และบริษัท อสมท จำกัด (มหาชน) เป็นจำเลยที่ 1 – 4 ตามลำดับ เมื่อวันที่ 26 กันยายน 2548
เป็นคดีอาญา ต่อศาลอาญากรุงเทพใต้ ความผิดฐานร่วมกันหมิ่นประมาทด้วยการโฆษณา
(ยกเลิกรายการเมืองไทยรายสัปดาห์)
และให้จำเลยทั้งสี่ร่วมกันโฆษณาคำพิพากษาในหนังสือพิมพ์ไทยรัฐ เดลินิวส์ มติชน ข่าวสด แนวหน้า
กรุงเทพธุรกิจ ไทยโพสต์ คมชัดลึก ผู้จัดการ เป็นระยะเวลา 15 วันติดต่อกัน
ศาลพิพากษายกฟ้องคดี และอยู่ระหว่างการอุทธรณ์ของนายสนธิ ลิ้มทองกุล

4. นายสามารถ ราชพลสิทธิ์ ฟ้องคดี นายสมัคร สุนทรเวช, นายดุสิต ศิริวรรณ, กองทัพบก
และบริษัท อสมท จำกัด (มหาชน) เป็นจำเลยที่ 1 – 4 ตามลำดับ เมื่อวันที่ 2 กุมภาพันธ์ 2549
เป็นคดีแพ่ง ต่อศาลแพ่ง ความผิดฐานหมิ่นประมาท ละเมิด (รายการสมัคร – ดุสิต คิดตามวัน)
เรียกค่าเสียหายเป็นเงิน 100,000,000.- บาท คดีอยู่ระหว่างพิจารณาของศาล

5. บริษัท ฟิวเจอร์ ไฮเทค จำกัด ฟ้องคดีแพ่ง บริษัท อสมท จำกัด (มหาชน) จำเลย เมื่อวันที่
14 กุมภาพันธ์ 2549 ต่อศาลแพ่ง ความผิดฐานซื้อขาย เรียกทรัพย์คืน (ค่าปรับที่ อสมท. หักไว้)
จำนวนเงินรวมดอกเบี้ย 25,440,380.- บาท คดีอยู่ระหว่างการพิจารณาของศาล

6. นายซากิ บินโจ ฮารี ฟ้องคดีแพ่ง (แรงงาน) บริษัท อสมท จำกัด (มหาชน) เมื่อวันที่ 29
มีนาคม 2549 ข้อหาผิดกฎหมายคุ้มครองแรงงาน เรียกค่าเสียหาย (ค่าชดเชยการเลิกจ้าง
โดยไม่มีความผิด ค่าสินจ้าง แทนการบอกกล่าวล่วงเวลา ค่าจ้างสำหรับวันหยุด พักผ่อนประจำปี
ค่าขาดรายได้ที่ควรจะได้รับ) เป็นเงิน 280,060.73.- บาท คดีอยู่ระหว่างการพิจารณาของศาล

7. พล.ต.อ.เสรีพิศุทธ์ เตมียาเวส ฟ้องคดีอาญา พล.ต.ขัตติยะ สวัสดิผล บริษัท อสมท จำกัด
(มหาชน) และนางสมถวิล จรรยาวงศ์ เมื่อวันที่ 9 พฤษภาคม 2549 ข้อหาดูหมิ่นเจ้าพนักงาน
และให้ร่วมกันโฆษณาคำพิพากษาในหนังสือพิมพ์ ไทยรัฐ เดลินิวส์ แนวหน้า คมชัดลึก สยามรัฐ
บ้านเมือง ไทยโพสต์ โพสต์ทูเดย์ มติชน ข่าวสด บางกอกโพสต์ เดอะเนชั่น
และทางสถานีโทรทัศน์โมเดิร์นไนน์ทีวี ติดต่อกัน 15 วัน โดยค่าใช้จ่ายของจำเลยทั้งสาม
คดีอยู่ระหว่างการพิจารณาของศาล

8. พ.ต.อ. วิทยา ประยงค์พันธุ์ ฟ้องคดีอาญา พล.ต.ขัตติยะ สวัสดิผล บริษัท อสมท จำกัด
(มหาชน) และนางสมถวิล จรรยาวงศ์ เมื่อวันที่ 31 พฤษภาคม 2549 ข้อหาดูหมิ่นเจ้าพนักงาน
และให้ร่วมกันโฆษณาคำพิพากษาในหนังสือพิมพ์ ไทยรัฐ เดลินิวส์ แนวหน้า คมชัดลึก สยามรัฐ
บ้านเมือง ไทยโพสต์ โพสต์ทูเดย์ มติชน ข่าวสด บางกอกโพสต์ เดอะเนชั่น
และทางสถานีโทรทัศน์โมเดิร์นไนน์ทีวี ติดต่อกัน 15 วัน โดยค่าใช้จ่ายของจำเลยทั้งสาม
คดีอยู่ระหว่างการพิจารณาของศาล

9. บริษัท ฟิวเจอร์ ไฮเทค จำกัด ฟ้องคดีแพ่ง บริษัท อสมท จำกัด (มหาชน) จำเลย เมื่อวันที่
20 พฤศจิกายน 2541 ต่อศาลแพ่ง ความผิดฐานซื้อขาย เรียกค่าเสียหาย 6,995,069.94 บาท
บริษัท อสมท จำกัด (มหาชน) ฟ้องแย้งเรียกค่าปรับเป็นเงิน 9,483,794.82 บาท
ศาลพิพากษายกฟ้อง และพิพากษาให้ บริษัท ฟิวเจอร์ ไฮเทค จำกัด ชำระหนี้ บริษัท อสมท จำกัด
(มหาชน) เป็นเงิน 815,304.- บาท คดีอยู่ระหว่างการอุทธรณ์ ของ บริษัท ฟิวเจอร์ ไฮเทค
จำกัด และ บริษัท อสมท จำกัด (มหาชน)

10. บริษัท เอราวัณ ออโต้แอร์ จำกัด ฟ้องคดีแพ่ง บริษัท อสมท จำกัด (มหาชน) เมื่อวันที่ 8
ตุลาคม 2546 ข้อหาผิดสัญญาเรียกค่าเสียหาย เป็นเงิน 339,399.32 บาท
คดีอยู่ระหว่างการพิจารณาของศาลอุทธรณ์

11. นายปรีชา ปิตานนท์ ฟ้องคดีอาญา นายสนธิ ลิ้มทองกุล บริษัท อสมท จำกัด (มหาชน)
และนายมิ่งขวัญ แสงสุวรรณ์ เมื่อวันที่ 8 กุมภาพันธ์ 2548 ข้อหาหมิ่นประมาท และให้ร่วมกันโฆษณา
คำพิพากษาในหนังสือพิมพ์ ไทยรัฐ มติชน เดลินิวส์ และคมชัดลึก ในหน้าแรกสุดเป็นเวลา 7 วัน
ติดต่อกัน โดยค่าใช้จ่ายของจำเลยทั้งสาม ศาลพิพากษายกฟ้อง
ขณะนี้อยู่ระหว่างการพิจารณาคดีของศาลอุทธรณ์